PATVIRTINTA
Alytaus rajono savivaldybės 
administracijos direktoriaus 
2025 m. rugpjūčio 20  d.
įsakymu Nr. D1-802


NEKILNOJAMOJO TURTO, ESANČIO SAUSVINGIO G. 36, ILGŲ K., ALOVĖS SEN., ALYTAUS R. SAV., VIEŠO AUKCIONO SĄLYGOS

Aukciono organizatorius – Alytaus rajono savivaldybės administracija, kodas 188718528, Pulko g. 21, 62135 Alytus.

Parduodamas turtas – Kultūros paskirties pastatas (unikalus Nr. 3398-8003-0011, paskirtis – kultūros, bendras plotas – 129,88 kv. m, pastato sienos plytos, 1 aukšto, pastatytas 1988 m., pažymėjimas plane 1C1p, nuotekų šalinimas – nėra, vandentiekis – nėra), ūkinis pastatas (unikalus Nr. 3398-8003-0022, paskirtis – pagalbinio ūkio, užstatytas plotas – 73,00 kv. m, pastatytas 1988 m., žymėjimas plane 2I1p),  ir jiems priskirtas 0,1456 ha žemės sklypas (unikalus Nr. 3301-0006-0077, kadastro Nr. 3301/0006:77), adresu Sausvingio g. 36, Ilgų k., Alovės sen., Alytaus r. sav. (toliau – turtas). 

Pradinė pardavimo kaina – 20 100,00 €, iš kurios žemės sklypo pradinė pardavimo kaina –                       1 400,00 €, statinių pradinė pardavimo kaina – 18 700 €.
Mažiausias kainos didinimo intervalas – 100,00 €.
Aukciono dalyvio garantinis įnašas – 2 010,00 €.
Aukciono dalyvio registravimo mokestis – 50,00 €.

Žemės sklypo pagrindinė naudojimo paskirtis – kita.
Žemės sklypo naudojimo būdas – visuomeninės paskirties teritorijos.
Teritorijos, kuriose taikomos specialiosios žemės sklypo naudojimo sąlygos, neįregistruotos Nekilnojamojo turto registre:
1. Kelių apsaugos zonos (III skyrius, antrasis skirsnis), plotas – 0,0952 ha.
2. Vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis), plotas – 0,01 kv. m.

Turto apžiūra vykdoma 2025-09-16 nuo 10.00 val. iki 16.00 val. Dėl apžiūros iš anksto kreiptis į Turto valdymo skyriaus vedėjo pavaduotoją Dovilę Slavinskaitę, tel. +370 315 555 38, +370 672 43425, el. paštas dovile.slavinskaite@arsa.lt.

Registracijos dalyvauti aukcione pradžia 2025-09-22, 00.00 val., pabaiga 2025-09-24, 23.59 val.
Asmuo, ketinantis dalyvauti viešajame aukcione, privalo užsiregistruoti į konkretų elektroninį aukcioną e-varžytinų sistemoje – internetiniame puslapyje www.evarzytines.lt.
Aukciono dalyvio registravimo mokestis ir garantinis įnašas turi būti sumokėti iki registracijos į elektroninį aukcioną pradžios. Atsiskaitomoji sąskaita aukciono dalyvio registravimo mokesčiui ir garantiniam įnašui sumokėti – Nr. LT16 7300 0101 8544 1264, Swedbank AB, banko kodas 73000, gavėjas – Alytaus rajono savivaldybės administracija (kodas 188718528).

Juridiniai asmenys, taip pat juridinio asmens statuso neturintys subjektai, jų filialai ar atstovybės, registruodamiesi į aukcioną, turi pateikti šių dokumentų skaitmenines kopijas:  
1. Juridinių asmenų registro išrašo (ar kito veiklos pagrindimo dokumento), jeigu pagal asmens registravimo vietos įstatymus toks subjektas privalo jį turėti, kopiją;  
2. įstatų arba nuostatų (ar kito steigimo dokumento), jeigu pagal asmens registravimo vietos įstatymus toks subjektas privalo juos turėti, kopiją;  
3. kompetentingo valdymo organo sprendimo dėl dalyvavimo aukcione ir nekilnojamojo turto ir jam priskirto žemės sklypo ar kitų nekilnojamųjų daiktų įsigijimo, jeigu pagal asmens steigimo dokumentus ar teisės aktus sprendimą turi priimti valdymo organas, kopiją;  
4. atstovo įgaliojimų patvirtinimo dokumentų kopijas;  
5. sandorio dėl ketinimo įsigyti bendrosios nuosavybės teise arba jungtinės veiklos sutarties kopijas, jeigu aukcione ketina dalyvauti keli asmenys (asmenų grupė).  
Fiziniai asmenys, registruodamiesi į aukcioną, turi pateikti šių dokumentų skaitmenines kopijas:  
1. atstovo įgaliojimų patvirtinimo dokumentų kopijas;  
2. sandorio dėl ketinimo įsigyti bendrosios nuosavybės teise arba jungtinės veiklos sutarties kopijas, jeigu aukcione ketina dalyvauti keli asmenys (asmenų grupė).   
Aukcioną laimėjęs dalyvis turės pateikti šių dokumentų originalus arba kopijas, patvirtintas teisės aktų nustatyta tvarka.  

Aukciono data ir laikas: pradžia 2025-09-29, 9.00 val., pabaiga 2025-09-30, 13.59 val.
Aukcionas vykdomas informacinių technologijų priemonėmis interneto svetainėje http://www.evarzytynes.lt/, vadovaujantis Valstybės ir savivaldybių nekilnojamųjų daiktų pardavimo viešame aukcione tvarkos aprašu, patvirtintu Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešame aukcione tvarkos aprašo patvirtinimo“, ir Valstybės ir savivaldybių nekilnojamųjų daiktų elektroninio aukciono vykdymo valstybės informacinėje sistemoje procedūrų aprašu, patvirtintu Valstybės įmonės Turto banko generalinio direktoriaus 2018 m. gegužės 30 d. įsakymu Nr. P1-142.

Atsiskaitymo už aukcione įgytą nekilnojamąjį turtą terminas ir tvarka:
Aukciono laimėtojas aukcionui pasibaigus, bet ne vėliau kaip kitą darbo dieną, privalo pasirašyti aukciono protokolą ir jo kopiją išsiųsti el. paštu dovile.slavinskaite@arsa.lt.
Nekilnojamojo turto pirkimo-pardavimo sutartis su aukciono laimėtoju turi būti sudaryta ne vėliau kaip per 25 kalendorines dienas nuo pardavimo aukcione vykdymo dienos. Nekilnojamojo turto kaina turi būti sumokėta ne vėliau kaip per 10 kalendorinių dienų po nekilnojamojo turto pirkimo-pardavimo sutarties pasirašymo dienos. Už nekilnojamąjį turtą atsiskaitoma į sąskaitą Nr. Nr. LT16 7300 0101 8544 1264, Swedbank AB, banko kodas 73000. 
Nekilnojamojo turto pirkimo–pardavimo sutarties sudarymo išlaidas, įskaitant atlyginimą notarui, apmoka aukciono laimėtojas. 

Kitos aukciono sąlygos: 
1. Sumokėtas aukciono dalyvio registravimo mokestis negrąžinamas ir neįskaitomas į nekilnojamojo turto pardavimo kainą. Garantinis įnašas, nelaimėjus aukciono, grąžinamas per 5 darbo dienas. 
2. Jeigu per 30 dienų nuo turto pardavimo aukcione vykdymo dienos pirkimo–pardavimo sutartis nesudaroma dėl aukciono laimėtojo kaltės, laikoma, kad aukciono laimėtojas atsisakė sudaryti pirkimo–pardavimo sutartį, ir tokiu atveju aukciono laimėtojui negrąžinamas ir garantinis įnašas. Taip pat toks asmuo privalo atlyginti naujo aukciono organizavimo ir surengimo išlaidas, bei sumokėti kainų skirtumą, jeigu naujame aukcione turtas bus parduotas už mažesnę kainą negu ta, kurios nesumokėjo asmuo, kaip tai numatyta Lietuvos Respublikos civilinio kodekso 6.422 straipsnio 2 dalyje.
3. Nekilnojamasis turtas yra parduodamas esamos fizinės ir funkcinės būklės. Alytaus rajono savivaldybės administracija neįsipareigoja iškraustyti patalpose esančių daiktų. 

Informaciją, susijusią su aukcionu, teikia Turto valdymo skyriaus vedėjo pavaduotoja Dovilė Slavinskaitė, tel. +370 315 65031, +370 672 43425, el. paštas dovile.slavinskaite@arsa.lt.

